Paroni von Münchhausenin seikkailut

**Paroni von Münchhausenin seikkailut** () on Rudolf Erich Raspen kirjoittama seikkailu- ja fantasiakirjallisuuteen lukeutuva tarinakokoelma. Se ilmestyi ensimmäisen kerran 1785.

Kirja koostuu muun muassa liioitelluista ja fantastisista kuvauksista paroni von Münchhausenin sotaseikkailuista ​​ja metsästyskokemuksista. Saksalainen tiedemies ja kirjastonhoitaja Rudolf Erich Raspe tuotti ensimmäisen pienen kirjan, joka perustui näihin ja joihinkin muihin tarinoihin. Hänen työtään seurasivat laajennetut kokoelmat, jotka koostuivat muitten kirjailijoiden kokoelmista. Heistä merkittävin on Gottfried August Bürger. Hän käänsi teoksen toisen painoksen saksaksi nimellä *Wunderbare Reisen zu Wasser und zu Lande, Feldzüge und lustige Abenteuer des Freyhernn von Münchhausen* (1786). Bürger sisällytti siihen myös useita omia tarinoitaan. Bürgerin teoksesta tuli suosituin, ja uusi painos julkaistiin vuonna 1788. Raspen pohjatyö unohtui, mutta se paljastui vuonna 1847 Heinrich Döringin kijoittamassa Bürgerin elämäkerrassa. Suomessa julkaistuista laitoksista useat perustuvat Raspen alkuperäiseen teokseen.

## Suomenkieliset laitokset
*1. laitos: *Parooni Mynkhausin kummalliset matkat ja retket maalla ja merellä.* Ruotsista suomentanut Abraham Nylander. J. Simeliuksen perilliset, 1856.
*2. laitos: *Paroni von Münchhausenin retket ja seikkailut.* Uusi laitos. Suomentanut Samuli Suomalainen. Nuorten kirjoja 5. Otava, 1903.
*3. laitos: *Paroni Münchhausenin erinomaisen kummalliset ja ihmeelliset matkat ja retket maalla ja merellä, joita hänellä oli tapana lasin ääressä ystävillensä jutella.* Suomentanut K. Waurio. Lindstedtin antikvaarinen kirjakauppa, 1903.
*4. laitos: *Parooni Mynkhausenin merkilliset matkat ja seikkailut*. Kansan painos. Suomentanut Ano Caselius. Sampo, 1903.
*5. laitos: *Münchhausenin seikkailut*. Lapsia varten uudelleen kertonut K. Tshukovski. Valtion kustannusliike Kirja, 1936.
*6. laitos: *Parooni von Münchhausenin ihmeelliset seikkailut maalla ja merellä ja retki maan keskipisteeseen.* Suomentanut Yrjö Korhonen. Nide Oy, 1947.
*7. laitos: *Parooni von Münchhausenin ihmeelliset matkat ja seikkailut maalla ja merellä.* Mukaillen kertonut Erich Kästner. Suomentanut Aulis Savolainen. Pellervo, 1952.
*8. laitos: *Paroni von Münchhausenin ihmeelliset matkat ja seikkailut, siihen tapaan kuin hän itse kertoili niitä illallispöydässä ystävilleen.* (*Dien wunderbaren Reisen und Abenteuer des Freiherrn von Münchhausen.*) Tekstin pohjana Gottfried August Bürgerin ja Rudolf Erich Raspen kertomukset. Suomentaneet Taisto ja Anna-Maija Nieminen. Lasten Keskus, 1978.  
*9. laitos: *Paroni von Münchhausenin seikkailut.* Suomentanut Rauni Kanerva. Satujen ja tarujen maailma. Karisto, 1980.
*10. laitos: *Paroni von Münchhausenin seikkailut.* (*Die wunderbaren Reisen und Abenteuer des Freiherrn von Münchhausen*) Suomentanut Ilmari Lehmusvaara. Karisto, 1989. 

## Elokuvia
**[[Münchhausen (elokuva)|Münchhausen]]*, ohjannut Josef von Báky (1943).
**[[Paroni Munchhausenin uskomattomat seikkailut]]*, ohjannut Karel Zeman (1961).
**[[Paroni von Münchhausenin seikkailut (vuoden 1988 elokuva)|Paroni von Münchhausenin seikkailut]]*, ohjannut Terry Gilliam (1988).

## Lähteet

## Aiheesta muualla
*Paroni von Münchhausenin retket ja seikkailut suom. Samuli Suomalainen 1903, Project Gutenberg
*Paroni von Münchhausenin retket ja seikkailut suom. Samuli Suomalainen 1903, Doria
*Paroni von Münchhausenin retket ja seikkailut suom. Samuli Suomalainen 1903, Projekti Lönnrot